Més de 300 persones assisteixen al Concert de Nadal celebrat a l'Auditori Nou d'Alaquàs
29/12/2003 11:58:00

# Més de 300 persones assisteixen al Concert de Nadal celebrat a l'Auditori Nou d'Alaquàs

*   29/12/2003 11:58:00
*   [Imprimir](#)
*   Compartir
*    https://www.alaquas.org/documento.asp?id\_do=9005

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9005%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%20300%20persones%20assisteixen%20al%20Concert%20de%20Nadal%20celebrat%20a%20l%27Auditori%20Nou%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9005/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/9005/9005_Form_4.jpg)](https://www.alaquas.org/ficheros/documentos/2003/2/9005/9005_Form_10.jpg "<a href='https://www.alaquas.org/ficheros/documentos/2003/2/9005/9005_Form_10.jpg' target=_blank><i class='fa fa-external-link' aria-hidden='true'></i>.Més de 300 persones assisteixen al Concert de Nadal celebrat a l'Auditori Nou d'Alaquàs</a>")

En aquest concert van actuar l'Escolania de la Mare de Déu de l'Olivar, el Cor de Cambra Mestral i l'Orfeó Polifònic d'Alaquàs

El Concert de Nadal celebrat el divendres 26 de desembre a l'Auditori Noou d'Alaquàs va obtindre un gran èxit de participació. Més de 300 veïnes i veïns d'Alaquàs van presenciar aquest concert organitzat per l'Ajuntament d'Alaquàs i en el què participaren l'Escolania de la Mare de Déu de l'Olivar, el cor de Cambra Mestral i l'Orfeó Polifònic d'Alaquàs.

Els primers en actuar van ser les i els xiquets de l'Escolania de la Mare de Déu de l'Olivar que, sota la direcció de Vicent Tàrrega Martí, van interpretar les nadalenques següents: Toquen a glòria; La palomita; La nit de Nadal; On aneu, Verge Maria?; Rin, rin; Ya viene la vieja; Veniu, veniu i Déu ha nascut en una establia.

L'Escolania, formada per quinze xiquetes i xiquets d'edats compresses entre els 10 i els 14 anys, va nàixer l'any 2002 com una necessitat local de plasmar d'una manera musical el sentiment religiós i vocacional a la Mare de Déu i amb la idea de crear una agrupació de xiquetes i xiquets que pugueren animar la litúrgia i oferir a la patrona d'Alaquàs la seua veu. Per aquest motiu, està composada per xiquetes i xiquets vinculats a la Parròquia de la Mare de Déu de l'Olivar i, més concretament, per alumnes del col·legi Mare de Déu de l'Olivar.

Després va actuar el cor de Cambra Mestral, dirigit per José Lara Navarrete. El cor va intepretar una part del seu repertori nadalenc en el què hi ha inclosos diversos estils musicals. D'entre les peces que van interpretar destaquen: Fum, fum, fum; Ya se van los pastores; Nadala del desert; Los campanilleros; Alegría en el mundo; Alegres Pregonan; O Tañen Baum i White Chrismas.

El Cor de Cambra Mestral es va crear l'any 1996 i tenen un ampli repertori amb diferents estils musicals. Des dels seus inicis han participat en els Concerts de Tardor interpretant música antiga. De l'edició de l'any 2002 cal destacar la interpretació que van fer de la Missa Luba, una missa antiga africaba. També han col·laborat en les Festes Majors d'Alaquàs, en el tradicional Cant de la Carxofa i en la inauguració del Castell d'Alaquàs. En el seu currículum destaca també la seua participació en diferents aniversaris, entre els que cal destacar el 50 aniversari de la Falla Na Jordana.

Els tercers en actuar van ser les i els components de l'Orfeó Polifònic d'Alaquàs, que sota la direcció de Cayetano Taberner Andrés, van interpretar les nadalenques: En la más fría noche; Cuando llega la Navidad; Adorar el Niño; Venid a Belén; Allà en Betlem; Villancico si si; Chiquirriquitín; Fuentecilla que corre i Mi estrella eres tú.

L'Orfeó Polifònic d'Alaquàs va nàixer l'any 1966 i es va presentar oficialment l'any 1967 com a conjunt coral, participant al Certamen d'Agrupacions Corals de Sagunt en què va aconseguir el 3r premi. Des de llavors l'activitat del grup és de gran intensitat, juntament amb l'Orquestra Municipal de València i la banda Unió Musical de Llíria recorre diferents poblacions de tota la província en diversos concerts.

Per a finalitzar el concert, els tres cors van interpretar conjuntament la nadalenca "Adeste Fideles" que va estar dirigida per Cayetano Taberner Andrés.